CELEX: 62006TN0039
Language: et
Date: 2006-02-03 00:00:00
Title: Kohtuasi T-39/06:  3. veebruaril 2006  esitatud hagi — Transcatab  versus  komisjon

8.4.2006   
            
            
               ET
            
            
               Euroopa Liidu Teataja
            
            
               C 86/35
            
         3. veebruaril 2006 esitatud hagi — Transcatab versus komisjon
   (Kohtuasi T-39/06)
   (2006/C 86/72)
   Kohtumenetluse keel: itaalia
   Pooled
   
      Hageja: Transcatab S.p.A, likvideerimisel (Caserta, Itaalia) (esindajad: avvocato Cristoforo Osti ja Alessandra Prastaro)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada osaliselt komisjoni 20. oktoobri 2005. aasta otsuse K(2005) 4012 lõplik artikli 1 esimene lõik, milles komisjon leidis, et SCC (ja seega ka Alliance One) vastutab solidaarselt Transcatab'i poolt toime pandud EÜ artikli 81 rikkumiste eest;
            
         
               —
            
            
               vähendada seetõttu viimasele määratud trahvi;
            
         
               —
            
            
               mõista kohtukulud, sh ka Transcatab'i kohtukulud välja kostjalt.
            
         Väited ja peamised argumendid
   Käesoleva kohtuasja esemeks on sama otsus, mis kohtuasjas T-11/06: Tabacchi v. komisjon. Hageja puhul luges nimetatud otsus äriühingu Alliance One International solidaarselt vastutavaks kui TRANSCATAB'i viimasena kontrollinud ettevõtja.
   Oma nõuete toetuseks leiab hageja, et komisjon:
   
               —
            
            
               on teinud õigusliku vea lugedes Alliance One International'i vastutavaks TRANSCATAB'i käitumise eest. Eelkõige ei olevat kostja kinni pidanud tõendamiskoormusega seonduvatest põhimõtetest, ei tõendanud Alliance One International'i poolt avaldatud mõju ja ületas seetõttu 10 % käibest piiri;
            
         
               —
            
            
               luges kõnealuse rikkumise ekslikult eriti raskeks ja mitte lihtsalt raskeks, arvestades kokkuleppe pea-aegu olematu mõjuga asjaomasele turule, järgtööstusele ja tarbijale, ning huvitatud geograafilise turu väiksusega;
            
         
               —
            
            
               rikkus proportsionaalsuse ja võrdse kohtlemise põhimõtet määrates trahvi põhisummaks 10 miljonit eurot;
            
         
               —
            
            
               oleks pidanud eristama 1995–1998. aasta käitumist järgnevate aastate käitumisest ja lugema TRANSCATAB'i vastutavaks ainuüksi seoses esimeste mainitud aastatega. Lugedes hageja vastutavaks ka aastate 1999–2002 käitumise eest, rikkus komisjon võrdse kohtlemise põhimõtet, sest ta tunnustas ühingute puhul kergendava asjaoluna õigusliku raamistiku ebaselgust kuid ei rakendanud seda kergendavat asjaolu töötlejatele;
            
         
               —
            
            
               rikkus non bis in idem põhimõtet, sest ta karistas TRANSCATAB'i ja teisi töötlejaid esiteks kui Associazione professionale Trasformatori Tabacchi Italiani liikmeid ja teiseks kui töötlejaid;
            
         
               —
            
            
               leidis ekslikult, et ükski hageja poolt viidatud kergendavatest asjaoludest, st hagejapoolne koostöö, kokkulepete kohaldamata jätmine, nende kokkulepete peatamine ja mõistliku kahtluse olemasolu käitumiste õigustrikkuva laadi osas, ei ole kohaldatav.